b'\n_START_ARTICLE_\nRicco Wichmann\n_START_PARAGRAPH_\nRicco Wichmann er en dansk journalist, manuskriptforfatter og administrerende direkt\xc3\xb8r i produktionsselskabet Pineapple Entertainment som han etablerede i 2013 sammen med Anders Breinholt i samarbejde med Nordisk Film TV, der bl.a producerer Natholdet, Monte Carlo p\xc3\xa5 DR3 og Breinholt & Venner._NEWLINE_Wichmann har i en \xc3\xa5rr\xc3\xa6kke arbejdet p\xc3\xa5 Zulu Comedy Galla og st\xc3\xa5r bl.a. bag hittet "Fugt i Fundamentet" med Nik & Ras._NEWLINE_Ricco Wichmann blev student fra H\xc3\xb8je-Taastrup Gymnasium i 1993 og er uddannet journalist p\xc3\xa5 Danmarks Journalisth\xc3\xb8jskole i 2001._NEWLINE_Han har medvirket i flere af Jan Gintbergs tv-programmer, bl.a. Gintbergs Store Aften, som TV2 Zulu sendte i 2005, og han har v\xc3\xa6ret radiov\xc3\xa6rt p\xc3\xa5 TV 2 Radio, hvor han lagde navn og stemme til radioprogrammet Wichmann og Bonuseffekten._NEWLINE_Wichmann lavede i 1990\'erne radio p\xc3\xa5 Radio FTF som sendte p\xc3\xa5 samme frekvens som The Voice i K\xc3\xb8benhavn.'